NukeNews No. 22 - CROATIAN

************************************************************ *    NukeNews#22 - Antinuklearni informativni servis      * ************************************************************ -- 0. Predgovor -- Dobrodošli u novo izdanje NukeNewsa u kojemu donosimo poruke aktivista i organizatora povezanih Nuclear Heritage mrežom. Ovaj put fokus je na diskusiji o prijedlogu međunarodnog nuklearnog odlagališta u Australiji. Novi australski protokoli za iskapanje urana su tema sljedeća dva članka. Osim toga, imamo nekoliko izvještaja i najava antinuklearnih događanja, vijesti o o tomu što se događa na odlagalištima nuklearnog otpada u Francuskoj i Češkoj te još nekoliko zanimljivih tema. Nadamo se da će vam ovo izdanje biti korisno i informativno. -- Sadržaj NukeNews #22 -- 0. Predgovor 1. Češka: Zašto se raspada radno tijelo za dijalog o geološkoj ustanovi za zbrinjavanje 2. Velike demonstracije u nuklearnom postrojenju u Lingenu 3. Otrov u srcu: Odlaganje nuklearnog otpada u Južnoj Australiji 4. Australski planovi za odlaganje nuklearnog otpada 5. Izvješće: Tronacionalni štrajk glađu u Büchelu 6. Montrealska deklaracija za svijet bez fisijske energije 7. Tekući radioaktivni otpad: Zaustavite transport 8. Mulga Rock - uranski prijedlog pod žalbom 9. Predloženo odobrenje za još jedan australski rudnik urana 10. Pripreme za Antinuklearni ljetni kamp 2017. 11. Rusija: Na sudu uzorci područja kontaminiranih černobilskom havarijom 12. Stan kritičara Rosatoma pretražila Federalna služba sigurnosti 13. Bure - ponovno zauzimanje šume i akcije protiv nuklearnog odlaganja 14. Nadolazeći događaji 15. O NukeNewsu -- 1. Češka: Zašto se raspada radno tijelo za dijalog o geološkoj ustanovi za zbrinjavanje -- U lipnju 2016. Calla i Green Circle (udruženje 26 prominentnih zelenih udruga) objavili su vijest da je tijekom travnja i svibnja šest predstavnika gradova Březový Potok i Hádek napustilo radnu skupinu za dijalog o zbrinjavanju geološkog otpada. Načelnici i udruge smatraju da se radna skupina zlorabi i krši statut time što ne pridonosi transparentnom procesu zbrinjavanja geološkog otpada. Cijeli članak pročitajte na: http://www.nuclear-heritage.net/index.php/Why_is_the_Working_Group_for_Dialogue_on_a_Geological_Disposal_Facility_falling_apart%3F -- 2. Velike demonstracije u nuklearnom postrojenju u Lingenu -- U Lingenu u Donjoj Saskoj još se proizvodi nuklearno gorivo. Unatoč tomu što je njemačka vlada odlučila polako gasiti atomska postrojenja za obogaćivanje urana u Lingenu i Gronau još nije određen datum zatvaranja. Realnost je upravo suprotna - postrojenja se šire i odlažw se  sve više nuklearnog otpada. Zahtijevamo renutni prekid rada i opskrbe nuklearnih postrojenja diljem svijeta. Koalicija nekoliko antinuklearnih grupa i mreža pokrenula je kampanju protiv tih nuklearnih ustanova i stavlja ovu temu u centar pažnje javnosti. Pozivamo vas da se pridružite velikoj manifestaciji u Lingenu 29.10.2016. http://weltweit.nirgendwo.info/2016/09/03/29-10-2016-demonstration-in-lingen-aufruf/ -- 3. Otrov u srcu: Odlaganje nuklearnog otpada u Južnoj Australiji -- Bez obzira na to što na svijetu ne postoji sigurno odlagalište, nekoliko je nadobudnih tehnokrata u Južnoj Australiji odlučilo je da Australija ima rješenje problema globalnog nuklearnog otpada. Nedavno objavljeno izvješće kraljevske komisije o ciklusu nuklearnog goriva predlaže da vlada Južne Australije prihvati trećinu svjetskog visokorizičnog otpada u nadzemna spremišta te zakopavanje u podzemna ležišta koja tek treba izgraditi u pustinji Južne Australije. Izvješće predlaže da Južna Australija uveze 138 tisuća tona visokorizičnog radioaktivnog otpada, to jest potrošenog goriva u obliku šipki, kao i dodatnih 390 tisuća kubnih metara srednjerizičnog otpada za skladištenje i eventualno rješavanje. Projekt zakapanja svjetskog nuklearnog otrova u srcu australske pustinje nije nova ideja. To se kuha već dva desetljeća u raznim oblicima. Prve naznake paklenog plana o pretvaranju Australije u svjetsko nuklearno odlagalište nikle su devedesetih godina prošlog stoljeća kad je Pangea Resources, kompanija sa sjedištem u Ujedinjenom Kraljevstvu promovirala izgradnju komercijalnog međunarodnog odlagališta otpada u Zapadnoj Australiji. Projekt je financiran s 40 milijuna dolara, od čega je 80 % dala vladina kompanija British Nuclear Fuels Limited, a ostalih 20 % još dvije kompanije koje se bave rješavanjem nuklearnog otpada. Cijeli članak pročitajte na: http://www.nuclear-heritage.net/index.php/Poison_in_the_Heart._The_Nuclear_Wasting_of_South_Australia -- 4. Australski planovi za odlaganje nuklearnog otpada -- Kao odgovor na poražavajuće ekonomske pokazatelje, premijer Južne Australije poziva u ožujku 2015. Kraljevsku komisiju da istraži opcije proširenja nuklearne industrije u Južnoj Australiji. To uplitanje je trenutno ograničeno na iskapanje urana, Naime, Južna Australija proizvodi oko 75 % australskog urana i tu se nalazi Olympic Dam, golemi rudnik tvrtke BHP Billiton. U svibnju 2016. komisija izvještava - iako ima prostora za povećanu proizvodnju urana, preradu minerala i obogaćivanje domaće nuklearne snage prava zarada leži u otpadu. Komisija je preporučila da se Južna Australija što prije pokrene, počne uvoziti, skladištiti i u konačnici zakapati otprilike trećinu globalnoga visokorizičnog otpada. Sada državna uprava provodi proindustrijske javne razgovore prije službenog odgovora na prijedlog komisije koji bi trebao biti gotov 2016. godine. U tom procesu mnogo je toga krivo, pogotovo činjenica da je tvrtku angažiranu da dade ključno stručno mišljenje i ekonomsko usmjerenje (švicarski MCM) osnovao bivši tehnički upravitelj Pangea Resources grupe koja je stajala iza propalog pokušaja otvaranja međunarodnog odlagališta u Australiji devedesetih. Zato ne iznenađuje što su ekonomski zaključci Kraljevske komisije mutni i vrlo optimistični. -- 5. Izvješće: Tronacionalni štrajk glađu u Büchelu -- Ljudi u Parizu, Londonu, u Africi i Japanu održali su komemoraciju žrtvama bombardirana Hiroshime i Nagasakija. S obzirom na to da je međusobno komuniciranje i usklađivanje točno određenog trenutka bilo malo komplicirano, to se svelo na tronacionalni protest štrajkom glađu u Büchelu od 6. do 9. kolovoza. Meni je ovaj put bilo teško, ali grupa motivira. Znao sam da su već neki ljudi prestali jesti, a udruga ICAN i međunarodna Družina pomirbe pozivali su ljude na štrajk. Nekoliko mladih izvelo je ispred vojne zračne baze predstavu uz glazbu, a imali smo tijekom protesta i zanimljive dijaloge. Kompletan članak pročitajte na: http://www.nuclear-heritage.net/index.php/Trinational_Fasting_in_B%C3%BCchel_from_6th_till_9th_of_August -- 6. Montrealska deklaracija za svijet bez fisijske energije -- Kolektivno pozivamo na mobilizaciju civilnog društva širom svijeta da se izjasne za eliminaciju sveg nuklearnog oružja, za gašenje konstantne masovne proizvodnje visokoaktivnog nuklearnog otpada tako što će se postepeno gasiti nuklearni reaktori te zaustavljati iskapanja urana diljem svijeta. Deklaracija je stvorena 8.-12.08.2016. na Svjetskom društvenom forumu antinuklearnog smjera. http://ccnr.org/declaration_WSF_e_2016.pdf -- 7. Tekući radioaktivni otpad: Zaustavite transport -- Već u rujnu mogao bi krenuti prvi naoružani konvoj s tekućim radioaktivnim otpadom na putu dugom 1760 kilometara preko vodenog sustava Velikih jezera od rijeke Chalk u Ontariju do rijeke Savannah u Južnoj Karolini. Sedam neprofitnih udruga predalo je pravni dokument kojim od savezne vlade traže zabranu transporta dok se ne završi adekvatna studija utjecaja na okoliš. Više saznajte na: http://www.rcinet.ca/en/2016/08/16/radioactive-liquid-nuclear-waste-stop-the-transport/ Pozadinske informacije: http://www.beyondnuclear.org/waste-transportation/2016/8/1/documents-re-unprecedented-truck-shipments-of-highly-radioac.html -- 8. Mulga Rock - uranski prijedlog pod žalbom -- Sredinom kolovoza WA EPA je preporučila odobrenje za uranski projekt Mulga Rock - 240 kilometara sjeveroistočno od Kalgoorlije. Projekt vodi kompanija Vimy Resources koju financira Twiggy Forest, tim direktora bivšeg FMG-a i Mineroo grupe te bivšeg Liberal MP-a. Ubrzo nakon toga održali smo radionicu s desetak ljudi koji pripremaju žalbu na odluku EPA-e, tražeći da Ministarstvo okoliša ne odobri prijedlog. Surađujemo s ljudima iz Spiifexa i Pilkija iz Great Victorian Deserta (Velike pustinje Viktorije). http://www.ccwa.org.au/mulga_rock_appeal -- 9. Predloženo odobrenje za još jedan australski rudnik urana -- Početkom kolovoza zapadnoaustralska EPA preporučila je da se odobri prijedlog za otvaranje rudnika urana Wiluna. Razočarani smo ali ne i iznenađeni – WA EPA ima shemu za odgađanje važnih okolišnih studija kod drugih državnih agencija. Organiziramo još jednu radionicu za sastavljanje žalbe kako bismo doveli u pitanje ispravnost te odluke. Više o rudniku Wiluna pročitajte ovdje: http://www.ccwa.org.au/wiluna -- 10. Pripreme za Antinuklearni ljetni kamp 2017. -- Antinuklearni ljetni kamp u lipnju 2017. ugostit će aktiviste i zainteresiranu publiku iz cijele Europe i svijeta. Razmjenjivat će se iskustva, učiti o nuklearnim situacijama u vlastitim regijama, razvijati organizacijske sposobnosti, aktivističke vještine, vođenje kampanja te kako stupiti u međusobni kontakt. Kamp koji je godišnje okupljanje mreže Nuclear Heritage, održat će se u Njemačkoj. Pripreme su počele i trebamo vašu pomoć. Ako ste voljni pomoći u organiziranju kampa kontaktirajte nas na "contact AT nuclear-heritage DOT net". Posljednje veliko okupljanje Nuclear Heritage mreže održano je 2012. godine: http://www.nuclear-heritage.net/index.php/International_Anti-nuclear_Network_Meeting_in_D%C3%B6beln Želimo da ovo sljedeće bude veće i bolje. Prošle godine gotovo i nije bilo ljetnih antinuklearnih okupljanja u Europi pa želimo da ovo bude i platforma za povezivanje aktivista, organizatora i svih zainteresiranih gdje će se raspravljati o novim strategijama borbe protiv nuklearne energije. -- 11. Rusija: Na sudu uzorci područja kontaminiranih černobilskom havarijom -- Greenpeace je 28. lipnja prezentirao Vrhovnom sudu u Rusiji rezultate mjerenja kontaminacije zemlje cezijem 137. 53 stanovnika gradova i sela u području Bryansk koji su kontaminirani černobilskom havarijom. Žalili su se na sudsku odluku koja je državnom uredbom omogućila spuštanje ili podizanje statusa nekih sela i gradova u kontaminiranim zonama. Vlada tvrdi da se kontaminacija, s obzirom na raspad cezija 137, značajno smanjila. Međutim, Institut Taifun nije uzimao nove uzorke s područja tih sela i gradova već je preračunao rezultate od uzoraka uzetih osamdesetih i devedesetih godina. Odredba je dovela i do podizanja razine socijalnih prava. http://www.nuclear-heritage.net/index.php/Russia:_Samples_from_Chernobyl_affected_regions_in_court -- 12. Stan kritičara Rosatoma pretražila Federalna služba sigurnosti -- Dogodilo se to u zatvorenom nuklearnom gradiću ZATO Zheleznogorsk, na području Krasnoyarska u Sibiru. Prema navodima Fedora Maryasova, supredsjedatelja regionalne javne ekološke organizacije Priroda Sibira njegov je stan pretražen 18. srpnja u 19 sati. Pojavila su se dva predstavnika FSB-a i predočili mu nalog za pretres. Razlog je bila sumnja da je Fedor Maryasov počinio prekršaj prema kaznenom zakonu, članak 282, poticanje mržnje i agresivnosti te nasilja nad ljudskim dostojanstvom. Kazna za taj prekršaj može biti od 300 tisuća rubalja do čak 5 godina zatvorske kazne. Predstavnici FSB-a izložili se rezultate lingvističke istrage materijala koje je Fedor Maryasov objavio na društvenoj mreži VKontakt prije nekoliko godina. Rezultati istrage bili su osnova navodnog prekršaja po ovom članku. Pretres je trajao sat i pol, zaplijenjeno mu je računalo, tri kopije tiskane verzije izvješća Sibirski GAMBIT te velika šahovska ploča državne korporacije Rosatom koju je sastavila udruga KROEO Prirode Sibira. Poslije pretresa Fedor Maryasov je odveden u zeleznogorski FSB gdje je proveo tri sata. Maryasov kaže da se FSB zanima za njega zbog toga što godinama kao član udruge KROEO Priroda Sibira kritizira Rosatom. Fedorov krajnji cilj kritiziranja su planovi za izgradnju nacionalnog odlagališta nuklearnog otpada u Zhelenogorsku. Za više informacija o ovoj temi pogledajte film Kopajući vlastiti grob: http://greenworld.org.ru/videofilms/ONM_itog_ang_121114.mp4 (English) http://greenworld.org.ru/videofilms/NOM_rus.mp4 (Russian) Nadalje, Fedor Maryasov je inicirao peticiju predsjedniku Putinu da zaustavi izgradnju nuklearnog groblja u blizini Krasnoyarska, gdje živi milijun ljudi. Peticiju je potpisalo oko 80 tisuća ljudi. Fedor Maryasov morat će se braniti na sudu. Minimalna cijena odvjetnika za takve slučajeve u Krasnoyarsku je oko 300 tisuća rubalja. -- 13. Bure - ponovno zauzimanje šume i akcije protiv nuklearnog odlaganja -- Glasanje o francuskom Zakonu o odlaganju nuklearnog otpada koji je zasnovan na prvoj fazi konstrukcije 6 milijardi eura vrijednog podzemnog odlagališta zvanog CIGÉO, u Bureu, dogodilo se 11.srpnja 2016. na specijalnom zasjedanju francuskog sabora Assemblee Nationale bez prethodne prave rasprave te u vrijeme između finala europskog prvenstva i 14. srpnja. Ministrica okoliša Ségolene Royal nije stigla na glasanje jer se fotografirala s nogometnim zvijezdama. Zamijenio ju je državni tajnik koji je diplomirao francuski jezik. Glasalo je samo 20 članova, s protiv su bila samo četiri zelena zastupnika. Protivnici projekta izgradnje odlagališta nuklearnog otpada su preskočili političare i nastavili borbu na samom mjestu događanja. Otkako je početkom lipnja u šumi Mandreas – en – Barrois započela izgradnja odlagališta CIGNEO, otpor samo raste. Šuma je bila okupirana tri tjedna sve dok nije reagirala policija. 16. srpnja, kad je petstotinjak ljudi ponovno zauzelo šumu. Pročitajte njemačko terensko izvješće: http://gruenes-blatt.de/index.php/2016-02:Bure_-_Wiederbesetzung_des_Waldes_und_Aktionen_gegen_das_Atomklo -- 14. Nadolazeći događaji -- Šaljite nam obavijesti o svojim lokalnim ili međunarodnim događanjima za veliku zbirku na web-stranici Nuclear Heritage Network i za nadolazeće izdanje NukeNewsa. http://upcoming.nuclear-heritage.net 24. – 25. 09. 2016.   6. Temelinska konferencija u NPP Temelin (CZ) 01.-02. 10. 2016.     Skup i konferencija „Arret du nucleaire, energie de destruction massive!“ u Flamanvilleu (F) 28 09. – 02.10.2016.  Međunarodni uranski film festival u                        KulturBrauerei kinu u Berlinu (D) 17.10.2016. 18:30     MKG seminar o rješavanju nuklearnog otpada u                        Fosmarku, crkvi Uniting u Švedskoj, Svarvargatan 6 u Osthammar (S) 23.10.2016. u 09:30   CNS otvorena konferencija: nova vremena, nove metode u Mechanics Centru, 103 Princess Street u Manchesteru, M1 6DD (UK) 29.10.2016. 13:00     Regionalni skup protiv postrojenja za                        proizvodnju nuklearnog goriva i NPP, na                        željezničkoj stanici u Lingenu (D) 25.11.2016. 11:00     Konferencija o privremenom skladištu na                        Exerzitienhaus Himmelspforten, Mainaustr. 42, u                       Würzburgu (D) 05.-11.12.2016.       Seminar „Atomgefahren im Ostseeraum“ u                        projektnoj kući, Am Bärental 6, u Döbelnu (D) vjerojatno 2017:      tpor Castor transportu u Francuskoj i Njemačkoj 01.03.-01.04.2017.    Glavno saslušanje na Okolišnom sudu o prijavi SKB-a za gradnju KBS3-a okružnom sudu u Nackaji http://gruene-fichtelgebirge.de/akw-temelin/6-temelin-konferenz-2016/ http://www.can-ouest.org/wp-content/uploads/2016/03/Programme-4-pages.jpg http://uraniumfilmfestival.org/en/berlin-2016-program http://www.nonuclear.se/en/kalender/mkg-osthammar20161017 http://www.cnduk.org/get-involved/events/item/2564-cnd-open-conference-new-times-new-methods? http://weltweit.nirgendwo.info/2016/09/03/29-10-2016-demonstration-in-lingen-aufruf/ http://ag-schacht-konrad.de/index.php?option=com_content&task=view&id=769&Itemid=189 https://projekthaus-doebeln.org/index.php?title=Termine:Atomgefahren_im_Ostseeraum_2016 http://www.nuclear-heritage.net/index.php/Castor_Resistance_in_Germany_2017 http://www.nonuclear.se/en/kalender/kbshuvudforhandling-md -- 15. O NukeNewsu -- NukeNews je višejezični informativni letak udruge Nuclear Heritage Network. Donosi reakcije na aktivnosti, teme i borbe antinuklearnih aktivista povezanih kroz ovu zajednicu. Članke pišu antinuklearni aktivisti, a letak donosi svima zainteresiranima najnovije informacije. Vaš doprinos za sljedeća izdanja NukeNewsa je dobrodošao. Pošaljite vijesti na "newsletter AT nuclear-heritage DOT net". To bi trebale biti kratke informacije na engleskom jeziku, ne duže od nekoliko redaka, uključujući jezgrovit naslov, a možete dodati i link na web-stranicu koja pruža više informacija. Rok predaje za 23. izdanje NukeNewsa je 9. listopada 2016. Širite priču i saznajte više o NukeNewsu na: http://NukeNews.Nuclear-Heritage.NET